"ஏத்த அருந் தடந் தோள் ஆற்றல் என் மகன் எய்த பாசம் காற்றிடைக் கழித்துத் தீர்த்தான், கலுழனாம்; காண்மின், காண்மின்! வார்த்தை ஈதுஆயின், நன்றால், இராவணன் வாழ்ந்த வாழ்க்கை! மூத்தது, கொள்கை போலாம்? என்னுடை முயற்சி எல்லாம்?	296 'உண்டு உலகு ஏழும் ஏழும் உமிழ்ந்தவன் என்னும் ஊற்றம் கொண்டவன், என்னோடு ஏற்ற செருவினில், மறுக்கம் கொண்டான்; மண்டலம் திரிந்த போதும், மறி கடல் மறைந்த போதும், கண்டிலன்போலும், சொற்ற கலுழன், அன்று, என்னைக் கண்ணால்?	297